CELEX: 22011D0007
Language: sl
Date: 2011-04-01 00:00:00
Title: Sklep Skupnega odbora EGP št. 7/2011 z dne 1. aprila 2011 o spremembi Priloge IV (Energetika) k Sporazumu EGP

30.6.2011   
            
            
               SL
            
            
               Uradni list Evropske unije
            
            
               L 171/1
            
         SKLEP SKUPNEGA ODBORA EGP
   št. 7/2011
   z dne 1. aprila 2011
   o spremembi Priloge IV (Energetika) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga IV k Sporazumu je bila spremenjena s Sklepom Skupnega odbora EGP št. 2/2011 z dne 11. februarja 2011 (1).
            
         
               (2)
            
            
               Uredbo Komisije (EU) št. 774/2010 z dne 2. septembra 2010 o določitvi smernic glede nadomestil med upravljavci prenosnih omrežij in skupnega regulatornega pristopa k zaračunavanju prenosa (2) je treba vključiti v Sporazum –
            
         SKLENIL:
   Člen 1
   Za točko 39 (Uredba Komisije (ES) št. 643/2009) Priloge IV k Sporazumu se vstavi naslednja točka:
   
               „40.
            
            
               
                  32010 R 0774: Uredba Komisije (EU) št. 774/2010 z dne 2. septembra 2010 o določitvi smernic glede nadomestil med upravljavci prenosnih omrežij in skupnega regulatornega pristopa k zaračunavanju prenosa (UL L 233, 3.9.2010, str. 1).
               V tem sporazumu veljajo določbe Uredbe v skladu z naslednjimi prilagoditvami:
               
                           (a)
                        
                        
                           v členu 3 se doda naslednje:
                           ‚Za države Efte Uredba preneha veljati, ko v Sporazumu EGP začne veljati Uredba (EU) št. 838/2010‘;
                        
                     
                           (b)
                        
                        
                           prvi stavek točke 3 dela B Priloge se nadomesti z naslednjim:
                           ‚Vrednost povprečnih letnih cen za prenos, ki jih plačujejo proizvajalci, mora biti v razponu od 0 do 0,5 EUR/MWh, razen tistih, ki veljajo na Danskem, Švedskem, Finskem, Norveškem, v Romuniji, na Irskem, v Veliki Britaniji in Severni Irski.‘;
                        
                     
                           (c)
                        
                        
                           drugi stavek točke 3 dela B Priloge se nadomesti z naslednjim:
                           ‚Vrednost povprečnih letnih cen za prenos, ki jih plačujejo proizvajalci na Danskem, Švedskem, Finskem in Norveškem, mora biti v razponu od 0 do 1,2 EUR/MWh.‘“.
                        
                     
         Člen 2
   Besedilo Uredbe (EU) št. 774/2010 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 2. aprila 2011 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (3).
   Člen 4
   Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
   
      V Bruslju, 1. aprila 2011
      
         
            Za Skupni odbor EGP
         
         
            Vršilec dolžnosti predsednika
         
         Gianluca GRIPPA
      
   
   
      (1)  UL L 93, 7.4.2011, str. 31.
   
      (2)  UL L 233, 3.9.2010, str. 1.
   
      (3)  Navedena ni nobena ustavna zahteva.